CELEX: 32020D0418
Language: fi
Date: 2020-03-19 00:00:00
Title: Neuvoston päätös (YUTP) 2020/418, annettu 19 päivänä maaliskuuta 2020, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta

20.3.2020   
               
               
                  FI
               
               
                  Euroopan unionin virallinen lehti
               
               
                  L 86/11
               
            
         NEUVOSTON PÄÄTÖS (YUTP) 2020/418,
         annettu 19 päivänä maaliskuuta 2020,
         Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 21 päivänä maaliskuuta 2011 päätöksen 2011/172/YUTP (1) Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä.
                  
               
                     (2)
                  
                  
                     Päätöksen 2011/172/YUTP uudelleentarkastelun perusteella rajoittavien toimenpiteiden voimassaoloa olisi jatkettava 22 päivään maaliskuuta 2021, kahta henkilöä koskevia merkintöjä olisi muutettava liitteen A osassa olevassa luettelossa ja liitteen B osassa olevat oikeutta puolustukseen ja oikeutta tehokkaaseen oikeussuojaan koskevat tiedot olisi saatettava ajan tasalle.
                  
               
                     (3)
                  
                  
                     Päätös 2011/172/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2011/172/YUTP seuraavasti:
            
                        1)
                     
                     
                        Korvataan 5 artiklan toinen kohta seuraavasti:
                        ”Tätä päätöstä sovelletaan 22 päivään maaliskuuta 2021.”
                     
                  
                        2)
                     
                     
                        Muutetaan liite tämän päätöksen liitteen mukaisesti.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 19 päivänä maaliskuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös 2011/172/YUTP, annettu 21 päivänä maaliskuuta 2011, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä (EUVL L 76, 22.3.2011, s. 63).
      
      
         
            LIITE
            
               I   
               Korvataan päätöksen 2011/172/YUTP liitteessä olevan A osan kohdat 1 ja 4 seuraavasti:
               
                           ”1.
                        
                        
                           Mohamed Hosni Elsayed Mubarak
                        
                        
                           Egyptin arabitasavallan entinen presidentti
                           Syntymäaika: 4.5.1928
                           Mies
                        
                        
                           Henkilö (kuollut), joka on oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella.
                        
                     
                           4.
                        
                        
                           Heidy Mahmoud Magdy Hussein Rasekh
                           (alias Heddy Mohamed Magdy Hussein Rassekh)
                        
                        
                           Egyptin arabitasavallan entisen presidentin pojan Alaa Mohamed Hosni Elsayed Mubarakin puoliso
                           Syntymäaika: 5.10.1971
                           Nainen
                        
                        
                           Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden kansakuntien yleissopimuksen perusteella, ja Alaa Mohamed Hosni Elsayed Mubarakia lähellä oleva henkilö.”
                        
                     
            
               II   
               Korvataan päätöksen 2011/172/YUTP liitteessä oleva B osa seuraavasti:
               
                           ”B.
                        
                        
                           Oikeus puolustukseen ja oikeus tehokkaaseen oikeussuojaan Egyptin lainsäädännön nojalla:
                           Oikeus puolustukseen ja oikeus tehokkaaseen oikeussuojaan
                           Egyptin perustuslain 54, 97 ja 98 pykälästä, Egyptin rikosprosessilain 77, 78, 124, 199, 214, 271, 272 ja 277 pykälästä ja Egyptin asianajoa koskevan lain (nro 17 vuodelta 1983) 93 ja 94 pykälästä seuraa, että Egyptin lainsäädännössä taataan
                           
                                       —
                                    
                                    
                                       henkilölle, jota epäillään tai joka on asetettu syytteeseen rikoksesta, seuraavat oikeudet:
                                       
                                                   1.
                                                
                                                
                                                   oikeus hakea muutosta säädökseen tai hallinnolliseen päätökseen;
                                                
                                             
                                                   2.
                                                
                                                
                                                   oikeus puolustautua henkilökohtaisesti tai itse valitsemansa oikeudenkäyntiavustajan välityksellä, tai jos hän ei pysty itse maksamaan saamastaan oikeusavusta, hänen on saatava se korvauksetta oikeudenmukaisuuden niin vaatiessa;
                                                
                                             
                                 
                                       —
                                    
                                    
                                       henkilölle, joka on asetettu syytteeseen rikoksesta, seuraavat oikeudet:
                                       
                                                   1.
                                                
                                                
                                                   oikeus saada viipymättä yksityiskohtainen tieto häneen kohdistettujen syytteiden sisällöstä ja perusteista hänen ymmärtämällään kielellä;
                                                
                                             
                                                   2.
                                                
                                                
                                                   oikeus saada riittävästi aikaa ja riittävät edellytykset valmistella puolustustaan;
                                                
                                             
                                                   3.
                                                
                                                
                                                   oikeus kuulustella häntä vastaan kutsuttuja todistajia tai pyytää näiden kuulustelua ja oikeus kutsua ja kuulustella omia todistajia samoin ehdoin kuin häntä vastaan kutsuttuja todistajia;
                                                
                                             
                                                   4.
                                                
                                                
                                                   oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä.
                                                
                                             
                                 Puolustusta koskevan oikeuden ja tehokasta oikeussuojaa koskevan oikeuden soveltaminen
                           
                                       1.
                                    
                                    
                                       Mohamed Hosni Elsayed Mubarak
                                       Neuvoston asiakirja-aineistoa koskevat tiedot osoittavat, että Mubarakin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Asia
                                       Mubarak asetettiin yhdessä kahden muun henkilön kanssa syytteeseen julkisten varojen väärinkäytöstä 27 päivänä kesäkuuta 2013 ja oikeudenkäynti Kairon rikostuomioistuimessa aloitettiin 17 päivänä marraskuuta 2013. Kairon rikostuomioistuin tuomitsi kaikki kolme vastaajaa 21 päivänä toukokuuta 2014. Vastaajat valittivat tuomiosta kassaatiotuomioistuimeen. Kassaatiotuomioistuin kumosi tuomion 13 päivänä tammikuuta 2015 ja määräsi asian käsiteltäväksi uudelleen. Uudessa käsittelyssä osapuolet esittivät suullisia ja kirjallisia lausumia 4 ja 29 päivänä huhtikuuta 2015. Kairon rikostuomioistuin tuomitsi vastaajat 9 päivänä toukokuuta 2015 ja määräsi heidät palauttamaan väärinkäytetyt varat ja maksamaan sakkoja. Kassaatiotuomioistuimeen tehtiin valitus 24 päivänä toukokuuta 2015. Kassaatiotuomioistuin päätti 9 päivänä tammikuuta 2016 pitää tuomiot voimassa. Vastaajat pääsivät 8 päivänä maaliskuuta 2016 sovintoratkaisuun vuonna 2015 annetulla pääministerin asetuksella nro 2873 perustetussa asiantuntijakomiteassa. Hallitus hyväksyi sovintoratkaisun 9 päivänä maaliskuuta 2016. Kyseistä sovintoratkaisua ei toimitettu kassaatiotuomioistuimelle yleisen syyttäjäviranomaisen lopullista hyväksyntää varten, koska asiantuntijakomitea ei ollut toimivaltainen komitea. Vastaajilla on mahdollisuus tehdä sovintoratkaisua koskeva hakemus toimivaltaiselle komitealle, joka on ulkomailla sijaitsevien varojen perimisestä vastaava kansallinen komitea. Sakon määrä saatiin perittyä maaliskuussa 2019. Palautettavia varoja peritään parhaillaan takaisin Egyptin viranomaisten kahdelle kolmannelle valtiolle osoittamien keskinäistä oikeusapua koskevien pyyntöjen avulla.
                                    
                                 
                                       2.
                                    
                                    
                                       Suzanne Saleh Thabet
                                       Neuvoston asiakirja-aineistoa koskevat tiedot osoittavat, että Thabetin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Jäädyttämismääräys
                                       Yleinen syyttäjäviranomainen kielsi 28 päivänä helmikuuta 2011 antamallaan määräyksellä Thabetia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Thabet ei ole riitauttanut 8 päivänä maaliskuuta 2011 annettua ratkaisua.
                                    
                                 
                                       3.
                                    
                                    
                                       Alaa Mohamed Hosni Elsayed Mubarak
                                       Neuvoston asiakirja-aineistoa koskevat tiedot osoittavat, että Alaa Mubarakin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Jäädyttämismääräys
                                       Yleinen syyttäjäviranomainen kielsi 28 päivänä helmikuuta 2011 antamallaan määräyksellä Alaa Mubarakia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Alaa Mubarak ei ole riitauttanut 8 päivänä maaliskuuta 2011 annettua ratkaisua.
                                       Ensimmäinen asia
                                       Vastaajan ja toisen henkilön asia annettiin tuomioistuimelle (Kairon rikostuomioistuin) käsiteltäväksi 30 päivänä toukokuuta 2012. Tuomioistuin palautti asian yleiselle syyttäjäviranomaiselle lisätutkintaa varten 6 päivänä kesäkuuta 2013. Tutkinnan päätyttyä asia saatettiin jälleen tuomioistuimen käsiteltäväksi. Kairon rikostuomioistuin antoi 15 päivänä syyskuuta 2018 tuomion, jossa se i) pyysi nimittämäänsä asiantuntijakomiteaa täydentämään rikostuomioistuimelle heinäkuussa 2018 esittämäänsä asiantuntijaraporttia, ii) määräsi vastaajat pidätettäväksi ja iii) pyysi kääntämään vastaajat ulkomailla sijaitsevien varojen perimisestä vastaavaan kansallisen komitean puoleen mahdollisen sovintoratkaisun löytämiseksi. Vastaajat riitauttivat menestyksekkäästi pidätysmääräyksen, ja ratkaisukokoonpanon esteellisyyttä koskeneen esityksen perusteella asia annettiin toiselle rikostuomioistuinpiirille tosiseikkojen uudelleenarviointia varten. Tämä tuomioistuinpiiri vapautti vastaajat syytteistä 22 päivänä helmikuuta 2020. Tuomio ei ole lopullinen ja syyttäjä voi hakea siihen vielä muutosta.
                                       Toinen asia
                                       Alaa Mubarak asetettiin yhdessä kahden muun henkilön kanssa syytteeseen julkisten varojen väärinkäytöstä 27 päivänä kesäkuuta 2013 ja oikeudenkäynti Kairon rikostuomioistuimessa aloitettiin 17 päivänä marraskuuta 2013. Kairon rikostuomioistuin tuomitsi kaikki kolme vastaajaa 21 päivänä toukokuuta 2014. Vastaajat valittivat tuomiosta kassaatiotuomioistuimeen. Kassaatiotuomioistuin kumosi tuomion 13 päivänä tammikuuta 2015 ja määräsi asian käsiteltäväksi uudelleen. Uudessa käsittelyssä osapuolet esittivät suullisia ja kirjallisia lausumia 4 ja 29 päivänä huhtikuuta 2015. Kairon rikostuomioistuin tuomitsi vastaajat 9 päivänä toukokuuta 2015 ja määräsi heidät palauttamaan väärinkäytetyt varat ja maksamaan sakkoja. Kassaatiotuomioistuimeen tehtiin valitus 24 päivänä toukokuuta 2015. Kassaatiotuomioistuin päätti 9 päivänä tammikuuta 2016 pitää tuomiot voimassa. Vastaajat pääsivät 8 päivänä maaliskuuta 2016 sovintoratkaisuun vuonna 2015 annetulla pääministerin asetuksella nro 2873 perustetussa asiantuntijakomiteassa. Hallitus hyväksyi sovintoratkaisun 9 päivänä maaliskuuta 2016. Tätä sovintoratkaisua ei toimitettu kassaatiotuomioistuimelle yleisen syyttäjäviranomaisen lopullista hyväksyntää varten, koska asiantuntijakomitea ei ollut toimivaltainen komitea. Vastaajilla on mahdollisuus tehdä sovintoratkaisua koskeva hakemus toimivaltaiselle komitealle, joka on ulkomailla sijaitsevien varojen perimisestä vastaava kansallinen komitea. Sakon määrä saatiin perittyä maaliskuussa 2019. Palautettavia varoja peritään parhaillaan takaisin Egyptin viranomaisten kahdelle kolmannelle valtiolle osoittamien keskinäistä oikeusapua koskevien pyyntöjen avulla.
                                    
                                 
                                       4.
                                    
                                    
                                       Heidy Mahmoud Magdy Hussein Rasekh
                                       Neuvoston asiakirja-aineistoa koskevat tiedot osoittavat, että Rasekhin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Jäädyttämismääräys
                                       Yleinen syyttäjäviranomainen kielsi 28 päivänä helmikuuta 2011 antamallaan määräyksellä Rasekhia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Rasekh ei ole riitauttanut 8 päivänä maaliskuuta 2011 annettua ratkaisua.
                                    
                                 
                                       5.
                                    
                                    
                                       Gamal Mohamed Hosni Elsayed Mubarak
                                       Neuvoston asiakirja-aineistoa koskevat tiedot osoittavat, että Gamal Mubarakin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Jäädyttämismääräys
                                       Yleinen syyttäjäviranomainen kielsi 28 päivänä helmikuuta 2011 antamallaan määräyksellä Gamal Mubarakia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Gamal Mubarak ei ole riitauttanut 8 päivänä maaliskuuta 2011 annettua ratkaisua.
                                       Ensimmäinen asia
                                       Gamal Mubarakin ja toisen henkilön asia annettiin tuomioistuimelle (Kairon rikostuomioistuin) käsiteltäväksi 30 päivänä toukokuuta 2012. Tuomioistuin palautti asian yleiselle syyttäjäviranomaiselle lisätutkintaa varten 6 päivänä kesäkuuta 2013. Tutkinnan päätyttyä asia saatettiin jälleen tuomioistuimen käsiteltäväksi. Kairon rikostuomioistuin antoi 15 päivänä syyskuuta 2018 tuomion, jossa se i) pyysi nimittämäänsä asiantuntijakomiteaa täydentämään rikostuomioistuimelle heinäkuussa 2018 esittämäänsä asiantuntijaraporttia, ii) määräsi vastaajat pidätettäväksi ja iii) pyysi kääntämään vastaajat ulkomailla sijaitsevien varojen perimisestä vastaavaan kansallisen komitean puoleen mahdollisen sovintoratkaisun löytämiseksi. Vastaajat riitauttivat menestyksekkäästi pidätysmääräyksen, ja ratkaisukokoonpanon esteellisyyttä koskeneen esityksen perusteella asia annettiin toiselle rikostuomioistuinpiirille tosiseikkojen uudelleenarviointia varten. Tämä tuomioistuinpiiri vapautti vastaajat syytteistä 22 päivänä helmikuuta 2020. Tuomio ei ole lopullinen ja syyttäjä voi hakea siihen vielä muutosta.
                                       Toinen asia
                                       Gamal Mubarak asetettiin yhdessä kahden muun henkilön kanssa syytteeseen julkisten varojen väärinkäytöstä 27 päivänä kesäkuuta 2013 ja oikeudenkäynti Kairon rikostuomioistuimessa aloitettiin 17 päivänä marraskuuta 2013. Kairon rikostuomioistuin tuomitsi kaikki kolme vastaajaa 21 päivänä toukokuuta 2014. Vastaajat valittivat tuomiosta kassaatiotuomioistuimeen. Kassaatiotuomioistuin kumosi tuomion 13 päivänä tammikuuta 2015 ja määräsi asian käsiteltäväksi uudelleen. Uudessa käsittelyssä osapuolet esittivät suullisia ja kirjallisia lausumia 4 ja 29 päivänä huhtikuuta 2015. Kairon rikostuomioistuin tuomitsi vastaajat 9 päivänä toukokuuta 2015 ja määräsi heidät palauttamaan väärinkäytetyt varat ja maksamaan sakkoja. Kassaatiotuomioistuimeen tehtiin valitus 24 päivänä toukokuuta 2015. Kassaatiotuomioistuin päätti 9 päivänä tammikuuta 2016 pitää tuomiot voimassa. Vastaajat pääsivät 8 päivänä maaliskuuta 2016 sovintoratkaisuun vuonna 2015 annetulla pääministerin asetuksella nro 2873 perustetussa asiantuntijakomiteassa. Hallitus hyväksyi sovintoratkaisun 9 päivänä maaliskuuta 2016. Tätä sovintoratkaisua ei toimitettu kassaatiotuomioistuimelle yleisen syyttäjäviranomaisen lopullista hyväksyntää varten, koska asiantuntijakomitea ei ollut toimivaltainen komitea. Vastaajilla on mahdollisuus tehdä sovintoratkaisua koskeva hakemus toimivaltaiselle komitealle, joka on ulkomailla sijaitsevien varojen perimisestä vastaava kansallinen komitea. Sakon määrä saatiin perittyä maaliskuussa 2019. Palautettavia varoja peritään parhaillaan takaisin Egyptin viranomaisten kahdelle kolmannelle valtiolle osoittamien keskinäistä oikeusapua koskevien pyyntöjen avulla.
                                    
                                 
                                       6.
                                    
                                    
                                       Khadiga Mahmoud El Gammal
                                       Neuvoston asiakirja-aineistoa koskevat tiedot osoittavat, että El Gammalin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Jäädyttämismääräys
                                       Yleinen syyttäjäviranomainen kielsi 28 päivänä helmikuuta 2011 antamallaan määräyksellä Khadiga El Gammalia ja muita henkilöitä luovuttamasta omaisuuttaan ja varojaan Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Toimivaltainen rikostuomioistuin päätti 8 päivänä maaliskuuta 2011 pitää kieltomääräyksen voimassa. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. El Gammal ei ole riitauttanut 8 päivänä maaliskuuta 2011 annettua ratkaisua.
                                    
                                 
                                       15.
                                    
                                    
                                       Mohamed Zohir Mohamed Wahed Garrana
                                       Neuvoston asiakirja-aineistoa koskevat tiedot osoittavat, että Garranan oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Asia
                                       Julkisten varojen tai julkisen omaisuuden väärinkäyttöä koskeviin tosiseikkoihin liittyvä tutkinta on vielä kesken. Neuvosto ei ole havainnut mitään viitteitä siitä, että Garranan oikeutta puolustukseen tai oikeutta tehokkaaseen oikeussuojaan ei olisi kunnioitettu.
                                    
                                 
                                       18.
                                    
                                    
                                       Habib Ibrahim Habib Eladli
                                       Neuvoston asiakirja-aineistoa koskevat tiedot osoittavat, että Eladlin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Asia
                                       Tutkintatuomari siirsi Eladlin julkisten varojen väärinkäyttöä koskevat syytteet toimivaltaiselle tuomioistuimelle. Kyseinen tuomioistuin päätti 7 päivänä helmikuuta 2016, että Eladlin, hänen puolisonsa ja alaikäisen poikansa varat olisi jäädytettävä. Kyseisen tuomioistuimen päätöksen nojalla yleinen syyttäjäviranomainen antoi 10 päivänä helmikuuta 2016 jäädytysmääräyksen Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Tuomioistuin tuomitsi vastaajan 15 päivänä huhtikuuta 2017. Vastaaja valitti tuomiosta kassaatiotuomioistuimeen, joka kumosi tuomion 11 päivänä tammikuuta 2018 ja määräsi asian käsiteltäväksi uudelleen. Uudelleenkäsittelyssä vastaaja tuomittiin sakkoihin 9 päivänä toukokuuta 2019. Sekä syyttäjä että Eladli ovat molemmat valittaneet tuomiosta kassaatiotuomioistuimeen, jossa asia on edelleen vireillä.
                                    
                                 
                                       19.
                                    
                                    
                                       Elham Sayed Salem Sharshar
                                       Neuvoston asiakirja-aineistoa koskevat tiedot osoittavat, että Sharsharin oikeutta puolustukseen ja oikeutta tehokkaaseen oikeussuojaan kunnioitettiin rikosoikeudellisissa menettelyissä, joihin neuvosto on tukeutunut. Tästä ovat osoituksena erityisesti seuraavat seikat:
                                       Jäädyttämismääräys
                                       Tutkintatuomari siirsi Sharsharin aviomiehen julkisten varojen väärinkäyttöä koskevat syytteet toimivaltaiselle tuomioistuimelle. Kyseinen tuomioistuin päätti 7 päivänä helmikuuta 2016, että hänen aviomiehensä varat, hänen omat varansa ja heidän alaikäisen poikansa varat olisi jäädytettävä. Kyseisen tuomioistuimen päätöksen nojalla yleinen syyttäjäviranomainen antoi 10 päivänä helmikuuta 2016 jäädytysmääräyksen Egyptin rikosprosessilain 208 a pykälän mukaisesti; säännöksen perusteella yleinen syyttäjäviranomainen voi kieltää vastaajaa sekä hänen vaimoaan ja lapsiaan luovuttamasta omaisuuttaan, jos epäillään, että kyseinen omaisuus on vastaajan tekemillä rikoksilla saatua laitonta hyötyä. Egyptin arabitasavallan lainsäädännön mukaan vastaajilla on oikeus riitauttaa kieltomääräystä koskeva tuomioistuimen ratkaisu samassa tuomioistuimessa. Sharshar ei ole riitauttanut tuomioistuimen ratkaisua.”